Thomas Tollemache

Thomas Tollemache (Talmash eller Tolmach) (født 1651, død 1694) var en engelsk militær.

 Liv og virke 
Han var andre sønn av sir Lionel Tollemache fra Helmingham i Suffolk og hans kone Elizabeth, 2. grevinne av Dysart. 

I 1678 ble han utnevnt til kaptein og tjenstgjorde i Tangier. I 1685 ble han oberstløytnant for et regiment med infanterister, men ga opp sin beordring året etter at James II besteg tronen. Tollemache trakk seg i protest mot at Jakob II hadde tatt opp katolske offiserer, og ble et ledende medlem av «Forræderklubben», som støttet væpnet intervensjon fra den protestantiske Vilhelm av Oranien på vegne av Jakobs datter Maria II av England.

Med hell klarte Vilhelm av Oranien å tilrane seg den engelske tronen under den ærerike revolusjonen i 1688. Tollemaches tjenester for Vilhelm, nå kong William III, førte til at han ble utnevnt til guvernør for Portsmouth og oberst for Coldstream Guards. I 1689 ble han innvalgt som medlem av Underhuset. 

venstre|miniatyr|Tollemache malt av Godfrey Kneller.
Han deltok med sitt regiment under niårskrigen, i aksjoner som slaget ved Walcourt i august 1689. I 1691 tjenstgjorde han i Irland som generalmajor, ble berømt etter slaget ved Aughrim og ved beleiringene av Athlone, Galway og Limerick. I Nederlandene kunne han føye til sin allerede høye reputasjon for sin oppførsel under slagene ved Steenkirk og Neerwinden. 

I 1694 ble Tollemache foreslått og ledet en ekspedisjon mot den franske havnebyen Brest. Franskmennene hadde snappet opp opplysninger om det forstående angrepet og hadde forsterket garnisonen og havnens forsvarsverk. Han ledet de engelske troppene med stor dyktighet, men de ble slått med store tap. Tollemache selv ble såret, men overlevde. Han døde kort tid senere i Plymouth i juni 1694. Han ble gravlagt ved St Mary's i Helmingham i Suffolk.

 Referanser 

 Litteratur 

 Wauchope, Piers. «Tollemache , Thomas (c.1651–1694)». Oxford Dictionary of National Biography (online ed.). Oxford University Press. doi:10.1093/ref: odnb/27500.
 lenke=|alt=|13x13px Lloyd, Ernest Marsh (1898). «Tollemache, Thomas». In Lee, Sidney. Dictionary of National Biography 56. London: Smith, Elder & Co.

Kategori:Personer fra distriktet Mid Suffolk i Suffolk
Kategori:Engelske offiserer